કૉટનની સાડીઓ કેટલીક વાર દેખાવમાં ખૂબ જ અસ્તવ્યસ્ત અને ચીપ લાગે છે, પણ જો એ બરાબર ન પહેરી હોય તો. કૉટનની સાડીઓને ઇસ્ત્રી કરવાની જરૂર પડે છે. એક વાર ધોયા બાદ જો એમાં કાંજી કરીને એને ઇસ્ત્રી કરવામાં આવે તો એ પર્હેયા બાદ વ્યવસ્થિત લાગે છે. કૉટનની સાડીઓમાં હંમેશાં થોડું જાડું હોય એવું કૉટન પસંદ કરવું, જેથી એ બેસી ન જાય. કૉટનની પ્લેન સાડીઓ પર કચ્છી-વર્ક, મિરર-વર્ક કે દેશી ભરત કરાવી શકાય. ઊનના દોરાઓથી કરેલું મિરર-વર્ક કૉટનની સાડીઓને ચણિયા-ચોળીનો લુક આપશે. જો હેવી ચણિયા-ચોળી જેવો લુક આપવો હોય તો હેવી મિરર-વર્ક અને પૅચવાળી બૉર્ડર અલગથી સાડી પર મુકાવવી તેમ જ સાડીમાં ઑલઓવર કચ્છી ભરત કરાવવું. આ સાથે બ્લાઉઝ પણ થોડું હેવી વર્ક કરેલું પહેરવાથી અસલ ચણિયા-ચોળીનો લુક મળશે.